Johannes Lien

Johannes Einar Christensen Lien (1838–1917) var en norsk venstrepolitiker og gårdbruker på Lien i Rakkestad. Han var stortingsrepresentant for Smaalenenes amt 1880–1888 og 1892–1894.Tallak Lindstøl: Stortinget og statsraadet 1814-1914. 1ste bind, 2den del. Steen'ske Bogtrykkeri, Kristiania 1914 (s. 545, digitalisert av Nasjonalbiblioteket).

Han gikk landbruksskole og overtok farsgården Lien i 1860.

Johannes Lien var varaordfører i to år, deretter ordfører i Rakkestad 1870–1898.Torleiv H. Toftedahl og Carl M. Krosby: Rakkestad herred 1814-1914. E. Sem, Fredrikshald 1914 (s. 123-124 og 126, digitalisert av Nasjonalbiblioteket). Han møtte som ordfører også på amtstinget og satt i amtsutvalget/amtsformannskapet. Han satt i tilsynskommisjonen for Smaalensbanen 1883–1899 og i amtsskattekommisjonen.

På Stortinget satt han i Stortingets veikomité i tre perioder, i Stortingets budsjettkomité i én periode, i Lagtinget fra 1883 og i riksretten 1883–1884.

Han satt i styret for Norges Banks avdeling i Fredrikshald fra 1896 til 1915.Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 34, digitalisert av Nasjonalbiblioteket).

Referanser

 Eksterne lenker 


Kategori:Stortingsrepresentanter for Smaalenenes amt
Kategori:Stortingsrepresentanter fra Venstre
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1886–1888
Kategori:Stortingsrepresentanter 1892–1894
Kategori:Ordførere i Rakkestad
Kategori:Venstre-ordførere i Østfold
Kategori:Norske bønder
Kategori:Personer fra Rakkestad kommune